**PROJEKT**

Në bazë të nenit 244 të Ligjit mbi planifikimin dhe ndërtimin e objekteve („Fleta Zyrtare e MZ“, nr 64/17, 44/18 dhe 11/19),nenit 16 të Ligjit mbi rregullimin e hapësirës dhe ndërtimit të objekteve („Fleta Zyrtare e MZ“ nr. 51/08, 40/10, 34/11, 40/11, 47/11, 35/13, 39/13 i 33/14), nenit 38 paragrafit 1 pikës 6 të Ligjit mbi vetëqeverisjen lokale („Fleta Zyrtare e RMZ- dispozitat komunale“, nr 2/18), dhe nenit 53 paragrafi 1 pika 6 e Statutit të Komunës së Tuzit („Fleta Zyrtare e RMZ- dispozitat komunal nr. 24/19 ), Kuvendi i Komunës së Tuzit, në seancën e mbajtur më \_\_\_\_\_\_\_\_\_\_\_\_\_\_, sjellë

**PROGRAMI I RREGULLIMIT HAPËSINOR**

**I KOMUNËS SË TUZIT PËR VITIN 2020**

**I VËREJTJER HYRËSE**

Ligji mbi planifikimin hapësinor dhe ndërtimin e objekteve („Fleta Zyrtare e MZ“, nr. 64/17, 44/18 dhe 63/18) ka hyrë në fuqi më 14.10.2017. Sipas dispozitës së nenit 244 të Ligjit trë përmendur ka mbetur në fuqi neni 16 i Ligjit mbi rregullimin hapësinor dhe ndërtimin e objekteve („Fleta Zyrtare e MZ“, nr 51/08, 40/10, 34/11, 40/11,47/1, 35/13, 39/13 dhe 33/14), i cili do të aplikohet deri në sjelljen e Planit të rregullimit gjeneral të Malit të Zi.

Sipas këtij planit, pra 16, është paraparë që Kuvendi i vetëqeverisjes lokale sjellë Planin njëvjeçar të rregullimit hapësinor. Ligji më tej parasheh që Programi sjellët në bazë të Raportit mbi gjendjen e rregullimit hapësinor nga viti paraprak dhe duhet të përmbajë:

* Vlerësimin e nevojës për hartimin e dokumenteve planore të reja,
* Vlerësimin e nevojës për hartimit të ndryshimeve dhe plotësimeve të planeve dokumentuese ekzistuese dhe
* Masa me rëndësi për hartim dhe sjellje të dokumenteve planore.

Ligji parasheh se me program gjithashtu parashihet:

* Dinamika e rregullimit hapësinor,
* Burimet e financimit,
* Afatet e rregullimit,
* Masat operative për zbatimin e dokumentit planor,
* Masat për pajimin komunal të truallit ndërtimor, dhe
* Masa të tjera për zbatimin e politikës së rregullimit hapësinor.

**II RREGULLIMI HAPËSINOR**

Me rregullim hapësinor nënkuptohet përcjellja e gjendjes në hapësirë, përcaktimi i qëllimit, kushteve dhe mënyrave të shfrytëzimit të hapësirave përmes hartimit dhe sjelljes së dokumenteve planore, si dhe përmes zbatimit të tyre, gjegjësisht përcjelljes së realizimit të tyre.

Gjithashtu, rregullimi hapësinor përfshinë dhe rregullimin e truallit ndërtimor, çka në pajtim me nenin 58 të Ligjit mbi Planifikimin hapësinor dhe ndërtimin e objekteve, ndërsa sipas dispozitave të nenit 59 dhe 60 të Ligjit në mënyrë decide është përcaktuar çfarë nënkupton përgatitjen e truallit hapësinor për pajimin komunal dhe pajisjet komunale.

Ky Program është përgatitur në bazë të Raportit mbi gjendjen e rregullimit hapësinor të Komunës së Tuzit si pjesë përbërëse e Raportit mbi rregullimin hapësinor të Malit të Zi, e në pajtim me nenit 14 të Ligjit mbi Planifikimin Hapësinor dhe ndërtimin e objekteve, i miratuar në seancën e Qeverisë së Malit të Zi dhe i publikuar në "Fletën Zyrtare të Malit të Zi" nr. 64/17, 44/18, 63/18, 11/19. Raporti gjithashtu do të publikohet në faqen e internetit të Ministrisë së Zhvillimit të Qëndrueshëm dhe Turizmit.

Lidhur me hartimin e dokumentacionit planor hapësinor është e nevojshme që të theksohet se Ligji i ri mbi planifikimin hapësinor dhe ndërtimin e objekteve („Fleta Zyrtare“, nr. 64/17, 44/18 i 63/18), me nenin 21 është përcaktuar se dokumentacioni planor sjellët dhe zbatohet nga ana e Ministrisë së zhvillimit të qëndrueshëm dhe turizmit, gjegjësisht:

Punët në hartimin dhe sjelljen e dokumentit planor e kryen Ministria.

Me punët nga paragrafi 1 i këtij neni, trajtohen, veçanërisht: përgatitja e vendimeve mbi hartimin e dokumenteve planore dhe detyrës programore, sigurimi i studimeve bazike, baza dhe dokumenteve të tjera të nevojshme për hartimin e dokumentit planor,

marrja e udhëzimeve dhe kushteve në përputhje me ligjin që rregullon mbrojtjen e natyrës, organizimin e përgatitjes së një dokumenti planor, përgatitjen e konceptit të dokumentit planor, kryerjen e procedurës së pjesëmarrjes paraprake të publikut, hartimin e një dokumenti planor, kryerjen e një shqyrtimi publik, përgatitjen e vendimit për miratimin e dokumentit planor, detyra të tjera që lidhen me hartimin dhe miratimi i dokumentit planor.

Dinamika e rregullimit hapësinor për sa i përket dokumentacionit planor të Komunës së Tuzit, do të varet nga Ministria e zhvillimit të qëndrueshëm dhe turizmit, duke pasur parasysh faktin se kjo Ministri sjellë dhe zbaton dokumentacionin e ri planor.

Ju kujtojmë se do të vazhdohet me aktivitetet në hartimin dhe sjelljen e dokumenteve planore dhe në kryerjen e punëve hartimi i të cilave është në proces.

Gjithashtu, duam të ju tërheqim vërejtjen se organi ekzekutues i vetëqeverisjes lokale mundet nëse vlerësohet se është e nevojshme, në kuadër të këtij Programi, të zbatohet ndryshimi i ose plotësimi i prioriteteve krahas lajmërimit të Kuvendit të Komunës së Tuzit.

Burimet e financave, gjegjësisht mjetet e financimit të nevojshme për realizimin e Programit të rregullimit hapësinor të Komunës së Tuzit për vitin 2019 do të sigurohen nga Buxheti i Komunës së Tuzit, donacionet, mjetet e ndërmarrjeve publike, ministrive përkatëse, gjegjësisht Qeverisës së Malit të Zi, mjeteve të përdoruesve të interesuar të hapësirave, mjeteve të realizuara nga kompensimet për pajisjet komunale të truallit ndërtimor dhe burimeve të tjera.

**III RREGULLIMI I TRUALLIT NDERTIMOR**

Rregullimi i truallit ndërtimor siguron njësitë e vetëqeverisjes lokale.

Në kreun II të këtij Programi është tërhequr vërejtja që, në pajtim me nenin 58 paragrafi 7 i Ligjit mbi planifikimin hapësinor dhe ndërtimin e objekteve, rregullimin e truallit ndërtimor, përfshin përgatitjen e truallit ndërtimor për pajisje komunale dhe pajim komunal.

Në pajtim me nenin 59 të Ligjit, përgatitja e truallit ndërtimor për pajimin e truallit përfshinë në veçanti:

1. Rregullimin e marrëdhënieve juridiko-pronësore, hartimit të dokumentacionit teknik dhe tjetër,
2. Marrjen e masave mbrojtëse të të mirave kulturore dhe mbrojtjes së monumenteve kulturore të cilët do të mund të ishin të rrezikuar gjatë punës së përgatitjes së truallit,
3. Shkatërrimi i objekteve ekzistuese dhe pajisjeve dhe largimi i materialeve, zhvendosjen e instalimeve ekzistuese sipërfaqësore dhe nëntokësore, si dhe ndërmarrjen e masave për mbrojtjen e infrastrukturës e cila do të rrezikohej gjatë punëve për përgatitjen e truallit.

Në pajtim me nenin 60 të Ligjit, pajisja komunale e truallit ndërtimor përfshinë ndërtimin e objekteve dhe pajisjeve të infrastrukturës komunale dhe ato:

1. Rrugëve qasëse dhe atyre në vendbanime, ndriçimit publik, objekteve dhe pajisjeve për furnizim publik me ujë dhe menaxhimin me ujërat e mbetura atmosferike dhe komunale, deri në lidhjen parcelore ose deri te lidhja,
2. Mbikalimeve, nënkalimeve, urave, kalimeve për këmbësor, trotuareve, tregjeve, shesheve publike dhe parkingjeve publike në vendbanime,
3. hapësirave publike të gjelberta në vendbanime, gjelbërimit të shesheve në hapësirat publike, terreneve për rekreacion, shesheve lojërash për fëmijë, parqe, shëtitoreve dhe lëndinave,
4. objekteve për asgjësimin dhe trajtimin e mbeturinave jo të rrezikshme komunale dhe ndërtimore,
5. strehimore për kujdesin e kafshëve të braktisura dhe të humbura,
6. tualete publike,
7. objekteve tjera komunale dhe instalimeve të përcaktuara me ligjin dhe rregulloren e njësisë së vetëqeverisjes lokale me të cilin rregullohen veprimtaritë komunale, e përfshihen veprimtaritë komunale të shpenzimeve të përbashkëta komunale dhe
8. lidhjeve të instilacioneve komunale funksioni i të cilave mund të jetë me rëndësi në kushtet e shfaqjes, situatat e jashtëzakonshme ose fatkeqësive elementare.

**SHPENZIMET PËR SHERBIME**

1. **Projektet**

* Projekti i ndërtimit të Ujësjellësit dhe rrjetit kanalizues me shpenzim për pastrimin e ujërave të mbetura ..................................................................................................................................... 80.000,00€
* Hartimi i projektit kryesor të urës së Zharnicës ................................................................... 20.000,00€
* Revizioni i projektit kryesor të urës së Zharnicës .................................................................. 5.000,00€
* Hartimi i projektit kryesor të projektit kryesor të Parkingut pranë QIK dhe Shtëpisë së Shëndetit ...................................................................................................................................................... 2.000,00€
* Revizioni i projektit kryesor pranë QIK-ut dhe Shtëpisë së Shëndetit .................................. 500,00€
* Hartimi i projektit kryesor të rrugës regjionale Vllanë-Vuksanlekaj ................................. 20.000,00€
* Revizioni i projektit kryesor rajonal të rrugës Vllanë-Vuksanlekaj ..................................... 7.500,00€
* Hartimi i projektit kryesor të rrugës lokale Tuz-Milesh-Dinoshë ..................................... 35.000,00€
* Revizioni i projektit kryesor të rrugës lokale Tuz-Milesh-Dinoshë .................................. 10.000,00€
* Hartimi i projektit kryesor të rrugës lokale Rakiq – Gollubovc ......................................... 20.000,00€
* Revizioni i projektit kryesor të rrugës lokale Rakiq – Gollubovc ........................................ 6.250,00€
* Hartimi i projektit kryesor të aksit pranë stadiumit KF Deçiq ........................................... 15.000,00€
* Revizioni i projektit kryesor të aksit pranë stadiumit KF Deçiq ......................................... 7.000,00€
* Hartimi i projektit kryesorë të objektit të bashkësisë lokale Dheu i Zi ............................... 2.500,00€
* Revizioni i projektit kryesor të objektit të BL Dheu i Zi .......................................................... 500,00€
* Hartimi dhe revizioni i projektit ideor për lokalitetin „Keqeva“ ....................................... 15.000,00€
* Hartimi i aktvendimit ideor dhe projektit kryesor për bulevardin Tuz-Podgoricë ......... 32.800,00€
* Hartimi i aktvendimit ideor dhe projektit ideor për tribunat e KF Deçiq ........................ 28.435,00€
* Hartimi i dokumentacionit teknik, projekteve, revizionit, studimit dhe kontrollit teknik të infrastrukturës rrugore ............................................................................................................ 10.000,00€

**TOTALI: 317.485,00 €**

**SHPENZIMET KAPITALE**

1. **Shpenzimet për infrastruktur**

* Rikonstruktimi dhe sanimi i relacionit Delaj – Poprat ...................................................... 200.000,00€
* Rikonstruktimi dhe sanimi i relacioni drejt Kojes ............................................................. 120.000,00€
* Rikonstruktimi i rrugës në Dinoshë nga shitorja deri te Xhamia sipas projektit kryesor .................................................................................................................................................. 180.000,00€
* Shtrimi i relacionit rrugor Vuksanlekaj-Sukruq ................................................................. 200.864,00€
* Shtrimi i drejtimit rrugor Vuksanlekaj-Narhelm ............................................................. 180.000,00€
* Rikonstruktimi dhe sanimi i relacionit rrugor Rogath-Milesh i epërm ......................... 25.000,00€
* Rikonstruktimi i rreth rrotullimit pranë Kishës katolike në Tuz ....................................... 36.000,00€
* Rikonstruktimi i rrugës në drejtim të Shkollës në ................................................................ 25.000,00€
* Rregullimi i infrastrukturës lokale të Grudës (Pikalë,Llofkë,Priften,Selisht).................... 50.000,00€
* Ndërtimi i parkingut pranë QIK-ut dhe Shtëpisë së shëndetit .......................................... 40.000,00€

**TOTALI: 1.056.864,00€**

1. **Shpenzimet për objektet ndërtimore**

* Rikonstruktimi i tribunës së stadiumit të KF "Deçiq"....................................................... 100.000,00€
* Ndërtimi i objektit të Bashkësisë lokale të Dheut të Zi ...................................................... 40.000,00€
* Rikonstruktimi i ujësjellësve rural ....................................................................................... 100.000,00€

**TOTALI: 240.000,00€**

1. **Shpenzimet për pajisjet komunale të truallit ndërtimor**

* Pajisja e lokacioneve në përfshirjen e SLL „Tuz 0 zona 19“; PDU „Dheu in Zi“; SLL „Tregjet“; PDU „Mali i Shipashanikut 1„ ............................................................................................. 105.500,00€

**TOTALI: 105.500,00**

1. **Mirëmbajtja investuese**

* Vendosja e sinjalistikës vertikale dhe horizontale ............................................................... 15.000,00€
* Blerja dhe instalimi i mobileve komunale dhe rrethimit mbrojtës ..................................... 10.000,00€
* Blerja e bimëve për sipërfaqet e gjelbra dhe rregullimi i bimëve pranë rrugëve ............... 15.000,00€
* Mirëmbajtja e rrugëve komunale të pa kategorizuara ......................................................... 30.000,00€
* Modernizimi, asfaltimi i rrugëve të pa kategorizuara komunale ...97.000,00€

**TOTALI: 167.000,00€**

1. **Transferet për projektin (IPA)**

* Ruajtja e mjedisit jetësor dhe efikasiteti energjetik ............................................................ 414.230,00€

**TOTALI: 414.230,00€**

**TË GJITHA BASHKË (1+1+2+3+4+5): 1.983.594,00 €**

**IV DISPOZITAT KALIMTARE DHE PËRFUINDIMTARE**

Ky program hynë në fuqi ditën e tetë nga dita e publikimit të „Fletën Zyrtare të Malit të Zi – dispozitat komunale“.

Numër: 02-030/20-

Tuz, \_\_\_\_\_\_\_.2020

**KUVENDI I KOMUNËS SË TUZIT**

**KRYETARI,**

**Fadil Kajoshaj**

**A R S Y E T I M**

Baza ligjore për sjelljen e Programit të rregullimit hapësinor të Komunës së Tuzit për vitin 2020, përmbahet në nenin 244 të Ligjit mbi planifikimin hapësinor dhe ndërtimin e objekteve (“Fleta zyrtare e MZ”, numër 64/17, 44/18 dhe 63/18) me të cilin është rregulluar që deri në sjelljen e Planit të rregullimit gjeneral do të zbatohet neni 16 i Ligjit mbi rregullimin hapësinor dhe ndërtimin e objekteve (“Faqja Zyrtare e MZ”, numër 51/08, 40/10, 34/11, 40/11, 47/11, 35/13, 39/13 dhe 33/14).

Sipas nenit 16 është paraparë që Kuvendi i vetëqeverisjes lokale sjellë planin njëvjeçar të rregullimit hapësinor. Ligji më tej parasheh që Programi duhet të përmbaj: vlerësimin e nevojës së hartimit të dokumenteve të reja planore, vlerësimin e nevojës së hartimit të ndryshimeve dhe plotësimeve të planeve dokumentuese ekzistuese dhe masës me rëndësi për hartimin dhe sjelljen e dokumenteve planore.

Baza ligjore për sjelljen e Programit përmbahet edhe në nenin 38 paragrafin 1 pikën 6 të Ligjit mbi vetëqeverisjen lokale (“Fleta Zyrtare e RMZ”, nr. 2/18) me të cilin është paraparë që Kuvendi i Komunës sjellë programin e rregullimit hapësinor.

Me nenin 53 paragrafin 1 pikën 6 të Statutit të Komunës së Tuzit (“Fleta Zyrtare e RMZ- dispozitat komunale”, nr.24/19) është rregulluar që në kryerjen e punëve nga kompetencat e veta Kuvendi i Komunës sjellë programin e rregullimit hapësinor, gjegjësisht vendime dhe programe.

Programi i rregullimit hapësinor i Komunës së Tuzit për vitin 2020 sjllet në bazë të raportit mbi gjendjen e rregullimit hapësinor të Komunës së Tuzit për vitin paraprak, me të cilin, para së gjithash sigurohet organizimi racional, shfrytëzimi i qëllimeve dhe hapësirës, e me qellim të menaxhimit më të mirë të hapësirës së kësaj komune.

Mjetet e nevojshme për realizimin e këtij programi në vlerën prej 1.983.594,00 € do të sigurohen nga Buxheti i Komunës së Tuzit, donacionet, mjetet e ndërmarrjeve publike, ministrive përkatëse gjegjësisht Qeverisë së Malit të Zi, mjetet e shfrytëzuesve hapësinor, mjeteve të realizuara nga kompensimet për pajisje komunale të truallit ndërtimor, kompensim për pajisje komunale të truallit ndërtimor për objektet e paligjshme dhe burimeve të tjera.

Përderisa tregohet nevoja për realizimin e aktiviteteve të tjera dhe të sigurohen mjetet e nevojshme, është e mundur të bëhen ndryshimet dhe plotësimet e Programit ose të ndryshohen prioritetet e cekura, duke lajmëruar Kuvendin e Komunës së Tuzit.

Sipas atyre që u thanë më lart, e duke pasur parasysh dispozitat e cituara të Ligjit, u propozojmë këshilltarëve të Kuvendit të Komunës ës Tuzit që Programi i rregullimit hapësinor i Komunës së Tuzit për vitin 2020, të miratohet si në propozim.